Den Vest-Sjællandske Avis, 1827-09-18
Men endnu gives der 4 Feste at omtale, nemlig Kiøbmændenes Diner, Fyrste Jussupoffs og Grevinde Orloffs Baller, og endelig den Russiske Folkefest i Sletten ved Deviischi=Pole. Kiøbmændenes Diner blev givet i Excerceerhuset ligeoverfor Kreml; denne uhyre Bygning er ikke mindre paafaldende ved sine majestætiske Proportioner end ved sin ziirlige Bygningsmaade, den var meget smagfuldt tapetseret med de kostbareste Stoffe og fuld af prægtige Taffler, og det herligste Syn viiste sig for hver en Lækkermunds Blikke; thi de Russiske Kiøbmænds Rigdom havde ikke forsømt noget af det, som kunde behage Synet og Lugten og tilfredsstille deres fornemme Giæsters Sandselighed. Alle Gesandtskaber vare indbudne til dette Giæstebud og der fandt Keiseren atter Leilighed, at give Frankerige et særdeles Tegn paa sin Agtelse og Hengivenhed; thi i det Øieblik da Champagne Vinen sprudlede skummende ud af Flaskerne, stod Czaren op og udbragte i det han greb til sit Glas følgende Skaal: Mine troe Allierede og gode Venner, Denne Skaal syntes nu vistnok at angaae alle de Nationers Gesandte, som vare tilstæde ved Festen; men neppe vare de sidste Ord udtalte førend Orchestret spillede den Franske Nationalsang: vive Henri IV, den eneste som lod sig høre, og gav saaledes en sindrig Commentar til hiint almindelige Udtryk Førend jeg beskriver Fyrste Jussupoffs Fest, maae jeg først omtale ham selv. Han er en af de sidste Repræsentanter for det gamle Russiske Aristokratie, hvis Sæder og Skikke han har beholdt; han er en Hofmand fra Catharina den andens Dage, og har troeligt beholdt den Dragt som Moden foreskrev ham i hans Ungdom. Dog har han ikke frasagt sig Sædvaner, som høre til en ganske Asiatisk Levemaade, og jeg tænker at den orientalske Turban vilde klæde ham bedre end den puddrede Friseur, som den Europæiske Civilisation fordum opfandt. Sorte Slaver staae bestandig ved Siden af hans Lænestoel, og saasnart han vil reise sig tager en af disse Slaver den Pude hvorpaa hans Been hvile, en anden hans lange Pibe, en tredie hans Lommetørklæde og Tobaksdaase, derpaa støtter han sig paa to andre Negere og saaledes gaaer han igiennem Værelserne i sit Palads. Der gives ingen Nydelser, som han ikke har proberet i sit lange og vellystige Liv. Endnu har han hos sig en heel Flok unge Piger, som udgiøre et Slags Harem hvor han, om han ikke just der finder mere nogen Glæde, dog nyder der oplivende Jndflydelse som Ungdommen endnu frembringer paa en Oldings sløvede Sandser. Tilforn havde næsten alle Russiske Stormænd Theatre i deres vidtløftige Paladser, og Livegne, som de lode danne til at opføre Skuespil, tilføiede Nydelsen af dramatiske Forestillinger til de Feste, hvilke beviiste deres Kiærlighed til Pragt; men Aftagelsen af deres Formue og den Forandring, som den hyppige Forbindelse med de Europæiske Nationer frembragte i den Russiske Adels Jdeer og Sæder, fortrængte denne fendal Prunk hos et Aristokratie hvis Vigtighed daglig formindskes; men vi fandt et Spor dertil i Fyrste Jussupoffs Fest, som bestod af et Skuespil, et Bal og en Souper. Det blev aabnet med et lidet Opera, som Jtalienske Sangere opførte paa det elegante Theater i hans Palads. Himmelblaae Tapeter besatte med Sølv frembragte et behageligt og glimrende Syn men som dog ikke var stærkt nok til at fordunkle Damernes kostbare Pynt. Synet af denne Sal opvakte sørgelige Erindringer hos os; thi Napoleon lod der i 1812 imedens han opholdt sig i Moskau opføre Vaudeviller og Franske Lystspil; flere Medlemmer af det Franske Gesandtskab sadde nu paa samme Plads, hvor de for 14 Aar siden havde taget Sæde i dette Palads, som blev forskaanet for Jlden. Efter Skuespillet gik man i Dandsesalen, som var decoreret med megen Luxus og efter to Timers Forløb aabnede sig igien Theatret, som var blevet forvandlet til en Spisesal og hvor alle Loger vare besatte med prægtige opdækkede Taffler; men den Keiserlige Families Taffel var paa Scenen; der herskede en stor Orden i denne Fest, som varede langt ud paa Natten og udmærkede sig ved en Mangfoldighed af Fornøielser.